Хто ж такія аднадворцы? На Беларусі гэта дробная шляхта, якая не здолела дакументальна даказаць сваё дваранскае паходжанне. Да аднадворцаў іх залічвалі ў вёсцы, у горадзе – да грамадзян. Апошнія мелі перавагу, бо мелі права і надалей дабівацца дваранства. Аднадворцы плацілі падаткі, іх бралі ў рэкруты. Сярод аднадворцаў Гаркавічаў з Радчыц у 1854 годзе Казімір Ігнатавіч з сынамі Восіпам і старэйшым, жанатым, Іванам, які мае пяцёра дзяцей, усе дочкі; Станіслаў Марцінавіч, яго брат Мікалай, які з 1846 года ў рэкрутах.